ydara.com - Няколко трика в стил фън шуй, за да доведете любовта вкъщи
Неделя, 07 Юли 2013г. 08:40ч. | | |
Достатъчно е да понаучите няколко тайни от древното източно изкуство фън шуй.
Ако вярвате в силата на положителната енергия, със сигурност ще ви е интересно да научите как да привлечете хармонията и любовта в дома си. Ние ще ви разкрием няколко основни тактики, които ще ви бъдат от полза.
Като начало изхвърлете всички стари и ненужни неща от жилището си. Така ще се отървете от негативната енергия и ще помогнете на положителната да циркулира в дома ви. По този начин привличате и повече щастие.
Направете и основно почистване в дома си. А за да неутрализирате напълно негативната енергия, сложете малко сол във водата, с която миете пода, прозорците и други.
Ако търсите своята половинка, завържете две ленти около бравата на врата в спалнята си. Те трябва да бъдат или червени или лилави.
Ако искате да се наслаждавате на щастлива любов, във всекидневната или в трапезарията сложете ваза с две рози. Те ще помогнат на чувствата между вас и половинката ви да разцъфнат.
Махнете всички часовници, радиа и други апарати, които имат червени цифри. Те имат негативна енергия, която може да разруши връзката ви и любовния ви живот като цяло.
Желателно е да не държите в спалнята си други електронни апарати като телевизор, компютър и така нататък. Те също имат лоша енергия и могат да предизвикат караници между вас и половинката ви.
Не слагайте и символи, свързани с любовта, в банята. Те събират негативната енергия на хорското излъчване. А това може да доведе до спорове и караници между вас и половинката ви.
снимки hotwallpaper2013.com, wildroseflorist.com.au